माल और सेवाएँ
माल (Goods) वस्तुएँ होती हैं जिन्हें ग्राहकों के प्रयोगों के लिए बनाया जाता है, जैसे कि नमक, सेब या वाहन। सेवाएँ (Services) क्रियाएँ होती हैं जिन्हें ग्राहकों के लिए अन्य व्यक्ति करते हैं, जैसे कि चिकित्सा, बाल काटना या खाना बनाना। माल और सेवाओं का उत्पादन, वितरण और उपभोग सभी आर्थिक प्रक्रियाओं और व्यापार का मूल है। आर्थिक सिद्धांत में माल व सेवाओं के उपभोग से उपभोक्ताओं को उपयोगिता (तृप्ति) मिलती है।